જમ્મુ-કાશ્મીરના મુખ્યપ્રધાન મુફ્તી મહંમદ સઈદ જન્નતનશીન થતાં આ પદ માટે તેમનાં પુત્રી અને પીડીપીનાં નેતા મહેબૂબા મુફ્તીની પસંદગી સુનિશ્ચિત બની છે. રાજ્યની ગઠબંધન સરકારના હિસ્સેદાર ભાજપે પણ મહેબૂબા મુફતીના નામ અંગે સંમતિ અને સમર્થન આપતાં રાજ્ય સરકારમાં સર્જાયેલા શૂન્યાવકાશને ભરવાનું કામ સરળ બની ગયું છે. મહેબૂબા મુફતીએ પિતાના મૃત્યુના શોકને કારણે તત્કાલ શપથ લેવાનું અશક્ય જણાવતાં રાજ્યમાં રાજ્યપાલનું શાસન લાદવામાં આવ્યું છે, પરંતુ એ માત્ર થોડા દિવસની ઔપચારિકતા જ ગણાય.